USA vurderer å gå tilbake til FN-sporet
Obama-administrasjonen har innledet forberedelser til å gå til militært angrep på Syria på egen hånd etter at det var umulig å få FNs sikkerhetsråd med på et felles vedtak. Frankrike er det eneste landet som har gitt klar støtte til et ensidig amerikansk angrep utenom Sikkerhetsrådet. Men på EUs utenriksministermøte fredag og lørdag, stilte også Frankrike seg bak EUs felles uttalelse om at en eventuell militær reaksjon må vente til FNs våpeninspektører har kommet med sin rapport og saken har vært oppe i Sikkerhetrådet igjen. Rapporten er ifølge Frankrikes president François Hollande ventet mot slutten av uken.
USA vil vurdere det franske forslaget om å vende tilbake til FNs sikkerhetsråd når det gjelder Syria, men har ennå ikke tatt noen beslutning, ifølge utenriksminister John Kerry.